Държавен вестник, бр. 80, 2003 г., стр. 3

Б Р О Й  80
Д Ъ Р Ж А В Е Н   В Е С Т Н И К
С Т Р .  3
Раздел II
Орган по акредитацията
Чл. 5. (1) Акредитацията на лечебните за-
ведения се осъществява от акредитационен съ-
вет, специализиран орган към Министерство
на здравеопазването, който се състои от 13 чле-
нове, в това число председател и заместник-
председател.
(2) В състава на акредитационния съвет се
включват равен брой представители на Минис-
терство на здравеопазването, Националната
здравноосигурителна каса и съсловните орга-
низации на лекарите и стоматолозите.
(3) В квотата на Министерството на здраве-
опазването се включва една медицинска сестра
с образователно-квалификационна степен “ба-
калавър по здравни грижи”, определена от ор-
ганизация/и на медицински сестри.
(4) В квотата на Националната здравнооси-
гурителна каса се включват двама представи-
тели на организация/и на потребителите на
здравни услуги, определени от сдружение (сдру-
жения) на потребителите на медицинска помощ.
(5) В случай че в срок, определен от минис-
търа на здравеопазването, организациите и сдру-
женията по ал. 3 и 4 не определят свои предста-
вители в съответните квоти, такива се опреде-
лят от министъра на здравеопазването, съот-
ветно от управителния съвет на НЗОК.
(6) В квотата на представителите на съслов-
ните организации в здравеопазването се включ-
ват двама представители на Българския лекар-
ски съюз и двама представители на Съюза на
стоматолозите в България.
(7) Акредитационният съвет се създава със
заповед на министъра на здравеопазването, в
която се определят председателят и заместник-
председателят, както и размерът на заседател-
ните възнаграждения.
(8) Членовете на акредитационния съвет не
могат да участват като консултанти при извър-
шването на самооценяване на кандидатстващо
за акредитация лечебно заведение.
(9) При включването им в състава на акре-
дитационния съвет членовете представят на
министъра на здравеопазването декларация за
обстоятелството по ал. 8.
Чл. 6. (1) Акредитационният съвет заседава
най-малко веднъж месечно. Заседанията се свик-
ват от председателя, а в негово отсъствие—от
заместник-председателя.
(2) Заседанията на акредитационния съвет са
редовни, ако на тях присъстват най-малко 1/2
от членовете му, в това число задължително
най-малко по един представител от квотите, по-
сочени в чл. 5, ал. 2.
(3) Не могат да участват в заседание на ак-
редитационния съвет негови членове, които:
1. работят или са членове на органите на уп-
равление в кандидатстващото за акредитация или
в конкурентно на него лечебно заведение;
2. са съпруг, съпруга, роднини по права или
съребрена линия до IV степен включително, на
член от органите за управление на кандидатст-
ващото за акредитация лечебно заведение.
(4) Заседанията се ръководят от председате-
ля, а при негово отсъствие—от заместник-пред-
седателя на акредитационния съвет.
(5) Членовете на акредитационния съвет се
уведомяват писмено за дневния ред, датата и
часа на заседанието най-малко 3 дни преди
провеждането му. В същия срок всички мате-
риали по дневния ред се предоставят на разпо-
ложение от звеното за административно-тех-
ническо обслужване на членовете на акредита-
ционния съвет.
(6) Акредитационният съвет приема реше-
нията с явно гласуване и с обикновено мнозин-
ство от присъстващите.
(7) За всяко заседание се води протокол,
който се подписва от всички присъстващи чле-
нове на акредитационния съвет.
Чл. 7. Акредитационният съвет изготвя и
представя на министъра на здравеопазването:
1. тримесечни анализи за организацията и
резултатите от проведените акредитационни
процедури;
2. годишен отчет за цялостната си дейност.
Чл. 8. Акредитационният съвет осъществя-
ва дейността си съгласно вътрешни правила,
утвърдени със заповед на министъра на здраве-
опазването.
Чл. 9. (1) Акредитационният съвет може да
взема решение от състава на съвета да се изк-
лючи лице, за което:
1. се установи, че е нарушило забраната за
участие по чл. 6, ал. 3;
2. се установи, че е разгласило информация
по чл. 11.
(2) В случаите по ал. 1 акредитационният съ-
вет отправя мотивирано предложение до ми-
нистъра на здравеопазването за промяна на за-
поведта по чл. 5, ал. 7.
Чл. 10. (1) Акредитационният съвет се под-
помага от звено за административно-техничес-
ко обслужване. Звеното се създава със заповед
на министъра на здравеопазването, в която се
определят неговият състав, ръководителят и раз-
мерът на възнагражденията.
(2) Ръководителят на звеното за админист-
ративно-техническо обслужване е служител на
Министерството на здравеопазването.
(3) Лицата от звеното за административно-
техническо обслужване не могат да участват
като консултанти при извършването на само-
оценяване на кандидатстващо за акредитация
лечебно заведение, за което представят декла-
рация на министъра на здравеопазването.
Чл. 11. Членовете на акредитационния съ-
вет и лицата от звеното за административно-
техническо обслужване не могат да разглася-
ват и да ползват за облагодетелстване на себе
си или на други лица факти и обстоятелства,
които са им станали известни в процедурата по
акредитация.